Katedrála Notre-Dame (Rouen)

Katedrála Notre Dame, celým názvom Cathédrale Notre-Dame de l'Assomption (tj. Katedrála Nanebovzatia Panny Márie) je katolícka gotická katedrála vo francúzskom meste Rouen. Je sídlom rouenského arcibiskupa, ktorý je zároveň prímasom Normandie.

 Popis 
náhľad|vľavo|Katedrála v 17. storočí
Pôvodná gotická stavba bola dokončená v roku 1506. Z rovnakého obdobia pochádza aj priľahlý arcibiskupský palác a ďalšie budovy. Rovnako ako väčšina veľkých stavieb normanskej gotiky, katedrála má taktiež vysokú vežu nad krížením. Drevená špička pokrytá olovom v renesančnom slohu, ktorá vežu zakončovala, bola zničená požiarom po úderu bleskom v roku 1822. V rokoch 1825-1876 bola nahradená liatinovou konštrukciou dosahujúcou výšku 151 metrov. Tým sa katedrála Notre Dame v Rouene stala najvyššou stavbou vo Francúzsku a do roku 1880, kedy bola dokončená katedrála sv. Petra v Kolíne nad Rýnom (157 metrov), aj najvyššou na svete. Taktiež čo sa týka šírky západného priečelia (61,60 metrov) drží tunajšia katedrála francúzsky rekord. Poslednú čiastočnú rekonštrukciu a reštaurovanie mala stavba v rokoch 1944-1956.

Katedrálu preslávil Claude Monet svojím cyklom 28 obrazov dnes roztrúsených po celom svete.

Stavba se nachádza v chránenej zóne mesta. Katedrála, ktorej súčásťou je aj kláštor a budovy kapituly, je od roku 1862 chránená ako historická pamiatka. Arcibiskupstvo, najmä palác Estouteville je chránené od roku 1909.

 Iné projekty 

 Pozri aj 
 Zoznam najvyšších veží na svete

 Externé odkazy 
 Virtuálna prehliadka

 Zdroj 


Rouen
Rouen
Kategória:Rímskokatolícke kostoly vo Francúzsku
Kategória:Historické pamiatky vo Francúzsku
Kategória:Architektúra z 1880
Kategória:Stavby v Rouen